Evidenčné číslo zmluvy kupujúceho: TSB-VO-05/2022

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení

neskorších predpisov (ďalej len „Obchodný zákonník“)

(ďalej len „Zmluva“)

**Článok I.**

**Zmluvné strany**

* 1. Predávajúci:

Obchodné meno:

Zapísaný:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu (IBAN):

Kontaktná osoba:

Telefón:

e-mail:

(ďalej len „Predávajúci“)

* 1. Kupujúci:

Obchodné meno: **Technické siete Bratislava, a.s.**

Zapísaný:v obchodnom registri Okresného súdu Bratislava I, Odd.: Sa, vl. č.: 7362/B

Sídlo: Primaciálne námestie 1, 814 99 Bratislava

Štatutárny zástupca: Ing. Juraj Nyulassy, predseda predstavenstva

Ing. Roman Herda, podpredseda predstavenstva

Ing. [Ivan Peschl](https://www.orsr.sk/hladaj_osoba.asp?PR=Peschl&MENO=Ivan&SID=0&T=f0&R=0), člen predstavenstva

IČO: 54 302 102

DIČ: 2121665887

IČ DPH: SK2121665887

Bankové spojenie: Československá obchodná banka, a.s.

Číslo účtu (IBAN): SK44 7500 0000 0002 2506 9033

Kontaktná osoba:

Telefón:

e-mail:

(ďalej len „Kupujúci“)

Kupujúci a predávajúci spolu aj ako „zmluvné strany“

**Článok II.**

**Úvodné ustanovenia**

* 1. Táto Zmluva sa uzatvára ako výsledok zákazky na predmet „Nákup 2 ks firewallov“ vyhlásenej Kupujúcim vo Vestníku verejného obstarávania č. xxx/2022 zo dňa x.11.2022 pod značkou xxxx.
  2. Účelom tejto Zmluvy je úprava práv a povinností zmluvných strán v súvislosti so záväzkom Predávajúceho predať Kupujúcemu predmet kúpy podľa podmienok uvedených v tejto Zmluve pre účel zabezpečenia riadneho výkonu činností Kupujúceho.

**Článok III.**

**Predmet zmluvy**

* 1. Predmetom Zmluvy je záväzok Predávajúceho predať a dodať Kupujúcemu nový tovar (ďalej len „predmet kúpy“) v požadovanom množstve na miesto určené Kupujúcim. Podrobný opis a technická špecifikácia predmetu kúpy tvorí prílohu č. 1 tejto Zmluvy.
  2. Predávajúci sa touto Zmluvou zaväzuje odovzdať Kupujúcemu predmet kúpy a previesť na neho vlastnícke právo k predmetu kúpy. Predávajúci sa zároveň zaväzuje odovzdať kupujúcemu všetky doklady potrebné k prevzatiu a užívaniu predmetu kúpy, najmä servisnú dokumentáciu, návody na použitie, záručné listy a pod. v slovenskom alebo v českom jazyku.
  3. Predávajúci prehlasuje, že predmet kúpy je plne funkčný bez faktických a právnych vád a je spôsobilý používania v súlade so všeobecne záväznými právnymi predpismi Slovenskej republiky.
  4. Kupujúci sa touto Zmluvou zaväzuje prevziať predmet kúpy a zaplatiť Predávajúcemu kúpnu cenu v súlade s článkom IV., bod 4.1 tejto Zmluvy.
  5. Predávajúci týmto vyhlasuje, že predajom predmetu kúpy neporušuje žiadne práva tretích osôb. Ak by sa toto vyhlásenie ukázalo ako nepravdivé, zaväzuje sa Predávajúci nahradiť Kupujúcemu všetky náklady a/alebo škody vyplývajúce z porušenia práv duševného vlastníctva tretích osôb, pokiaľ o ich existencii mal alebo mohol mať Predávajúci vedomosť.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

* 1. Kúpna cena za predmet kúpy je stanovená v súlade so zákonom č. 18/1996 Z. z. o cenách v znení neskorších predpisov. Celková kúpna cena za dodanie predmetu kúpy v súlade s touto Zmluvou je nasledovná: xx eur bez DPH (slovom: xxx), xx eur DPH vo výške 20%, xx eur s DPH (slovom: xxx) (ďalej len „kúpna cena“).
  2. Kúpna cena je nemenná, konečná a zahŕňa všetky náklady, ktoré vzniknú Predávajúcemu v súvislosti s dodaním predmetu kúpy vrátane obalov, balenia, dopravy, colných a daňových poplatkov a ostatných nákladov Predávajúceho v súvislosti s touto Zmluvou. Zmluvné strany spoločne vyhlasujú, že kúpna cena za predmet kúpy je maximálna a Predávajúci nemá právo ju jednostranne zvyšovať.
  3. Kupujúci uhradí Predávajúcemu kúpnu cenu po riadnom dodaní predmetu kúpy v zmysle článku III., bod 3.1 tejto Zmluvy formou bezhotovostného platobného styku, bez poskytnutia preddavku. Kúpna cena bude Kupujúcim uhradená na základe preukázateľne doručenej faktúry vystavenej Predávajúcim, s lehotou splatnosti 30 kalendárnych dní odo dňa jej doručenia Kupujúcemu. Kupujúci umožňuje zasielanie elektronických faktúr na e-mailovú adresu: [faktury@tsb.sk](mailto:faktury@tsb.sk).
  4. Faktúra musí obsahovať náležitosti daňového dokladu v zmysle § 71 a § 74 zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry je dodací list predmetu kúpy.
  5. Faktúra musí okrem náležitostí vyžadovaných príslušnými všeobecne záväznými právnymi predpismi obsahovať aj tieto náležitosti:

- číslo zmluvy,

- predmet fakturácie,

- jednotkovú cenu bez DPH a počet jednotiek vzťahujúcich sa ku každej položke plnenia,

- sadzbu DPH vzťahujúcu sa na príslušnú položku plnenia,

- deň vzniku práva na zaplatenie ceny alebo jej časti,

- cenu bez DPH,

- celkovú sumu DPH,

- celkovú sumu k úhrade,

- dátum splatnosti faktúry,

- bankové spojenie a číslo účtu Predávajúceho, kam požaduje predmetnú faktúru uhradiť.

* 1. V prípade, že faktúra a jej prílohy nebudú obsahovať všetky dohodnuté náležitosti, má Kupujúci právo takúto faktúru vrátiť Predávajúcemu s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Kupujúcemu.
  2. Kupujúci uhradí Predávajúcemu kúpnu cenu na bankový účet Predávajúceho uvedený v záhlaví tejto zmluvy. Faktúra sa považuje za uhradenú v deň odpísania fakturovanej ceny z bankového účtu Kupujúceho.
  3. Vlastnícke právo k predmetu kúpy prechádza na Kupujúceho odovzdaním a prevzatím predmetu kúpy.

**Článok V.**

**Dodacie podmienky, termín a miesto plnenia**

* 1. Predávajúci sa zaväzuje dodať Kupujúcemu predmet kúpy najneskôr do 5 pracovných dní odo dňa nadobudnutia účinnosti tejto Zmluvy v pracovných dňoch v čase od 8:00 hod. do 15:00 hod. alebo v čase, ktorý si Predávajúci vopred písomne alebo elektronicky dohodne s Kupujúcim. Predávajúci je povinný oznámiť Kupujúcemu termín dodania (konkrétny deň a hodinu) minimálne dva pracovné dni vopred.
  2. Predávajúci je povinný predmet kúpy Kupujúcemu dodať v celosti na adresu: Suché mýto č. 1, 811 03 Bratislava.
  3. Predmet kúpy bude dodaný a prevzatý podpísaním dodacieho listu predmetu kúpy poverenými osobami oboch zmluvných strán. Za Kupujúceho je osobou oprávnenou prevziať predmet kúpy xxx alebo iná Kupujúcim písomne poverená osoba. Za Predávajúceho je osobou oprávnenou odovzdať predmet kúpy xxx alebo iná Predávajúcim písomne poverená osoba. Dodacie listy sa vyhotovia v troch origináloch, pričom jedno vyhotovenie obdrží Kupujúci, jedno vyhotovenie obdrží Predávajúci a jedno vyhotovenie bude tvoriť prílohu faktúry (daňového dokladu).
  4. Dopravu predmetu kúpy do miesta dodania zabezpečuje Predávajúci na vlastné náklady tak, aby bola zabezpečená dostatočná ochrana predmetu kúpy.
  5. Kupujúci si vyhradzuje právo odmietnuť prevziať predmet kúpy, ak svojimi vlastnosťami, kvalitou alebo vadami nezodpovedá špecifikácii uvedenej v prílohe č. 1 tejto Zmluvy.
  6. Kupujúci si vyhradzuje právo vrátiť nepoškodený predmet kúpy v pôvodných obaloch do 14 dní odo dňa jeho prevzatia ak zistí, že dodaný predmet kúpy nespĺňa ktorúkoľvek z požadovaných technických špecifikácií vyžadovaných Kupujúcim alebo nespĺňa osobitné požiadavky na plnenie.
  7. Obe zmluvné strany sa zaväzujú poskytnúť si všetku potrebnú súčinnosť pri plnení tejto Zmluvy, predovšetkým v súvislosti s odovzdaním predmetu kúpy.
  8. Predávajúci vyhlasuje, že nadobudnutím predmetu kúpy ako celku kupujúcim nedochádza k porušeniu ustanovení zákona č. 185/2015 Z. z. Autorský zákon v znení neskorších predpisov (ďalej len „Autorský zákon“). V prípade, ak by predmetom kúpy bolo aj dielo v zmysle Autorského zákona, Predávajúci vyhlasuje, že postupuje všetky svoje práva k takémuto dielu v neobmedzenom územnom, vecnom a časovom rozsahu na Kupujúceho, pričom tento je oprávnený tieto práva k dielu postúpiť tretím osobám. Licenčné poplatky za akúkoľvek dispozíciu s dielom v rozsahu podľa tohto bodu Zmluvy sú súčasťou kúpnej ceny.

**Článok VI.**

**Záruka a zodpovednosť za vady**

* 1. Zmluvné strany sa dohodli, že záruka na celý predmet kúpy – záručná doba je 12 mesiacov a začína plynúť odo dňa dodania predmetu kúpy.
  2. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na Kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností Predávajúceho podľa tejto Zmluvy.
  3. Spôsob reklamácie vád tovaru bude prebiehať písomne prostredníctvom elektronickej pošty. Emailové kontakty zmluvných strán sú uvedené v záhlaví Zmluvy. Predávajúci je povinný písomne sa vyjadriť k reklamácií najneskôr do 3 pracovných dní po jej doručení. Ak sa v tejto lehote nevyjadrí, má sa za to, že s reklamáciou súhlasí. Predávajúci sa zaväzuje odstrániť uznané reklamované vady, alebo dodať chýbajúci tovar v najkratšom možnom čase po obdržaní reklamácie.

**Článok VII.**

**Zmluvné pokuty a úroky z omeškania**

* 1. V prípade omeškania Predávajúceho s dodaním predmetu kúpy v lehote dohodnutej v článku V., bod 5.1 tejto Zmluvy vzniká Kupujúcemu voči predávajúcemu nárok na zmluvnú pokutu   
     vo výške 0,05% z ceny nedodaného predmetu kúpy/časti predmetu kúpy, a to za každý začatý deň omeškania, pričom právo Kupujúceho na náhradu škody týmto nie je dotknuté. To neplatí, ak sa Predávajúci dostane do omeškania s dodaním predmetu kúpy na základe zásahu vyššej moci.
  2. V prípade omeškania Kupujúceho s úhradou faktúry Predávajúcemu, vzniká Predávajúcemu právo voči kupujúcemu na úroky z omeškania vo výške 0,05% z nezaplatenej kúpnej ceny,   
     a to za každý deň omeškania.
  3. V prípade porušenia ktorejkoľvek z povinností týkajúcej sa subdodávateľov podľa článku VIII. tejto Zmluvy má Kupujúci nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z povinností podľa článku VIII. tejto Zmluvy, a to aj opakovane.
  4. Povinná zmluvná strana sa zaväzuje zaplatiť zmluvnú pokutu oprávnenej zmluvnej strane na jej bankový účet uvedený v záhlaví tejto Zmluvy, a to najneskôr do 15 kalendárnych dní odo dňa preukázateľného doručenia výzvy na jej úhradu.
  5. Uplatnením nároku na zaplatenie zmluvnej pokuty nie je dotknutý nárok na náhradu škody, ktorá vznikne druhej zmluvnej strane z nesplnenia zmluvných povinností, ktoré sú zmluvnou pokutou zabezpečené, a to v celom rozsahu.

**Článok VIII.**

**Využitie subdodávateľov**

* 1. Predávajúci predkladá zoznam všetkých svojich subdodávateľov v požadovanom rozsahu podľa prílohy č. 3 k tejto Zmluve. Predávajúci je povinný oznámiť Kupujúcemu akúkoľvek zmenu údajov o subdodávateľovi.
  2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je Predávajúci povinný oznámiť Kupujúcemu údaje o novom subdodávateľovi v rozsahu podľa prílohy č. 3 k tejto Zmluve.
  3. Povinnosti uvedené v bodoch 8.1 a 8.2 tohto článku Zmluvy nie je Predávajúci povinný plniť v prípade subdodávateľov, ktorí mu dodávajú tovary.

**Článok IX.**

**Ukončenie zmluvy**

* 1. Zmluva zanikne riadnym splnením všetkých práv a povinností zmluvných strán z nej vyplývajúcich alebo Zmluva môže zaniknúť na základe dohody zmluvných strán alebo spôsobom uvedeným v Obchodnom zákonníku alebo v tejto Zmluve.
  2. V prípade zániku Zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
  3. Kupujúci je oprávnený od zmluvy odstúpiť ak:

1. Predávajúci dodá predmet kúpy, ktorý nezodpovedá množstvu, akosti a kvalite podľa tejto Zmluvy alebo nedodá predmet kúpy žiadaného množstva v lehote podľa článku V., bod 5.1 tejto Zmluvy,
2. Predávajúci poruší svoju povinnosť podľa Zmluvy podstatným spôsobom,
3. Predávajúci poruší svoju povinnosť podľa Zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu poskytnutej Kupujúcim,
4. Predávajúci poskytne Kupujúcemu vedome nepravdivé a zavádzajúce informácie, resp. neposkytne informácie týkajúce sa príslušného predmetu kúpy,
5. okolnosti vylučujúce zodpovednosť Predávajúceho trvajú viac ako 60 dní,
6. Predávajúci stratí právne alebo vecné predpoklady na riadne plnenie Zmluvy,
7. je splnený niektorý z dôvodov na odstúpenie od zmluvy podľa § 19 zákona o verejnom obstarávaní.
   1. Predávajúci je oprávnený od zmluvy odstúpiť, ak:
8. Kupujúci poruší svoju povinnosť podľa Zmluvy podstatným spôsobom,
9. Kupujúci poruší svoju povinnosť podľa Zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu poskytnutej Predávajúcim,
10. Kupujúci nezaplatí včas kúpnu ceny za predmet kúpy,
11. u Kupujúceho existujú zákonné dôvody pre odmietnutie dodania predmetu kúpy,
12. by dodaním predmetu kúpy bol alebo mohol byť porušený všeobecne záväzný právny predpis,
13. okolnosti vylučujúce zodpovednosť Kupujúceho trvajú viac ako 60 dní.
    1. Na účely tejto Zmluvy sa podstatným porušením záväzku vyplývajúceho z tejto Zmluvy rozumie:
14. také porušenie záväzku zmluvnej strany, ktoré sa za podstatné porušenie považuje v zmysle všeobecne záväzných právnych predpisov,
15. porušenie záväzku Predávajúceho dodať predmet kúpy riadne a včas, a to aj napriek písomnej výzve Kupujúceho zaslanej poštou nedôjde k náprave ani v náhradnej lehote 7 kalendárnych dní odo dňa doručenia výzvy na nápravu predávajúcemu,
16. ak strana porušujúca Zmluvu vedela v čase uzatvorenia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo   
    z okolností, za ktorých bola Zmluva uzavretá, že druhá zmluvná strana nebude mať záujem na plnení povinností pri takom porušení Zmluvy.
    1. Pri podstatnom porušení povinností vyplývajúcich z tejto Zmluvy môže oprávnená zmluvná strana okamžite písomne od Zmluvy odstúpiť a požadovať od povinnej zmluvnej strany náhradu škody, ktorá jej vznikla, v súlade s platnou právnou úpravou. Úplná alebo čiastočná zodpovednosť zmluvnej strany je vylúčená v prípade zásahu vyššej moci, napr. neočakávanej   
       a nepredvídateľnej udalosti, alebo rozhodnutia orgánu štátnej správy Slovenskej republiky.
    2. Odstúpenie musí mať písomnú formu, účinné je dňom jeho doručenia druhej zmluvnej strane.   
       V prípade pochybností sa má za to, že odstúpenie je doručené tretí deň odo dňa jeho odoslania. Odstúpením od Zmluvy táto Zmluva zaniká ku dňu doručenia oznámenia jednej zmluvnej strany o odstúpení od Zmluvy druhej zmluvnej strane.

**Článok X.**

**Doručovanie**

* 1. Každá správa, súhlas, schválenie alebo rozhodnutie, ktoré sa požadujú na základe Zmluvy,   
     sa vyhotovia v písomnej podobe.
  2. Každá komunikácia týkajúca sa platnosti alebo účinnosti Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
  3. Akákoľvek písomnosť doručovaná v súvislosti so Zmluvou sa považuje za doručenú druhej zmluvnej strane v prípade doručovania prostredníctvom:

1. elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije e-mailová adresa zmluvnej strany uvedená v záhlaví tejto Zmluvy alebo e-mailová adresa prostredníctvom ktorej prebiehala vzájomná komunikácia medzi zmluvnými stranami, pokiaľ príslušná zmluvná strana neurčí inak; alebo
2. pošty, kuriérom alebo v prípade osobného doručovania, doručením písomnosti adresátovi   
   s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu druhej zmluvnej strany uvedenú v záhlaví tejto Zmluvy, alebo touto zmluvnou stranou po uzavretí Zmluvy na tento účel písomne oznámenú. V prípade doručovania inak ako poštou, je možné písomnosť doručovať aj na inom mieste ako na adrese sídla príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
   1. Zmluvné strany sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v Zmluve.

**Článok XI.**

**Zachovávanie mlčanlivosti**

* 1. Zmluvné strany sa dohodli, že informácie obsiahnuté v tejto Zmluve ako aj informácie, ktoré poskytli pri rokovaniach o uzavretí tejto Zmluvy alebo získali pri výkone práv a povinností podľa tejto Zmluvy sa považujú za dôverné informácie v zmysle § 271 Obchodného zákonníka. Dôverné informácie sú najmä akékoľvek informácie o niektorej zmluvnej strane obchodnej, technickej alebo ekonomickej povahy, informácie o zamestnancoch a klientoch zmluvnej strany, cenové dohody zmluvných strán, know-how zmluvnej strany, špecifikácie, počítačové databázy, software alebo dokumentácie v akejkoľvek podobe. Týmto nie sú dotknuté povinnosti vyplývajúce Kupujúcemu zo všeobecne záväzných právnych predpisov, najmä zo zákona č. 40/1964 Zb. Občiansky zákonník v znení neskorších predpisov, zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zo zákona o verejnom obstarávaní.
  2. Predávajúci nakladá so všetkými dokumentmi a informáciami, ktoré nadobudne v súvislosti   
     s plnením Zmluvy ako s dokumentmi a informáciami dôvernými a bez predchádzajúceho písomného súhlasu Kupujúceho nesmie zverejňovať žiadne podrobnosti Zmluvy, dokumenty alebo informácie, s výnimkou prípadov, ak to je nevyhnutné na účely plnenia tejto Zmluvy alebo nadobudnutie jej účinnosti. V prípade sporu ohľadom potreby akéhokoľvek zverejnenia Zmluvy na účely jej plnenia je rozhodnutie Kupujúceho záväzné.
  3. Pod pojmom „Dôverná informácia“ sa rozumie akákoľvek informácia, ktorá nie je verejne prístupná a ktorú zmluvná strana poskytujúca dôvernú informáciu (ďalej len „poskytovateľ informácie“) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou zmluvnou stranou, ktorá sa oboznamuje s dôvernou informáciou (ďalej len „prijímateľ“).
  4. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie) alebo elektronickej forme (email, textový editor, zdrojový kód).
  5. Predávajúci je oprávnený použiť dôverné informácie výlučne na účely plnenia tejto Zmluvy.   
     Po skončení plnenia predmetu tejto Zmluvy je povinný zdržať sa použitia dôverných informácií na akýkoľvek iný účel.
  6. Predávajúci je povinný zdržať sa neoprávnenej manipulácie s dôvernými informáciami.
  7. Predávajúci môže poskytnúť dôverné informácie tretím osobám iba v nevyhnutnom rozsahu, výlučne na účely plnenia tejto Zmluvy a len so súhlasom poskytovateľa informácie; zodpovedá za neoprávnenú manipuláciu s dôvernými informáciami treťou osobou. Poskytnutie dôverných informácií tretej osobe je Predávajúci povinný bezodkladne oznámiť poskytovateľovi informácie.
  8. Bez súhlasu poskytovateľa informácie je Predávajúci oprávnený poskytnúť dôverné informácie výlučne v prípadoch a v rozsahu určených všeobecne záväzným právnym predpisom.
  9. Predávajúci je povinný prijať a dodržiavať také technické, organizačné a iné opatrenia potrebné na ochranu dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s dôvernými informáciami.

**Článok XII.**

**Ochrana osobných údajov**

* 1. Zmluvné strany si uvedomujú dôležitosť bezpečnosti zbieraných osobných údajov a preto   
     sa zhodli na tom, že ich budú spracúvať v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) (ďalej ako „GDPR“) a zákonom č. 18/2018 Z. z. ochrane osobných údajov a o zmene   
     a doplnení niektorých zákonov v znení neskorších predpisov (ďalej len „zákon o ochrane osobných údajov“), bez ohľadu na to, či ide o osobné údaje anonymizované alebo osobné údaje pseudonymizované.
  2. Zmluvné strany sa za účelom zabezpečenia ochrany osobných údajov pri spracúvaní osobných údajov podľa tejto Zmluvy a vzájomnej komunikácie zaväzujú prijať technické, organizačné   
     a personálne opatrenia v primeranom rozsahu, pričom vezmú do úvahy najmä použiteľné technické prostriedky a náklady na dôvernosť a dôležitosť spracúvaných osobných údajov, ako aj rozsah možných rizík s rôznou pravdepodobnosťou a závažnosťou pre práva a slobody fyzických osôb.
  3. Predávajúci sa zaväzuje v žiadnej forme nespracúvať osobné údaje, ktoré sú spracúvané Kupujúcim, najmä ich nesmú poskytnúť tretej osobe, uverejniť ich alebo inak ich využiť   
     pre vlastné potreby alebo pre potreby tretej osoby, ak nie je v tejto zmluve stanovené inak.   
     Bez predchádzajúceho písomného súhlasu Kupujúceho, Predávajúci nesmie vyhotovovať akékoľvek kópie záznamov obsahujúcich osobné údaje spracovávané Kupujúcim.
  4. Kupujúci sa zaväzuje bezodkladne vrátiť Predávajúcemu všetky záznamy, ako aj elektronické alebo fyzické nosiče informácií obsahujúce osobné údaje spracúvané Kupujúcim;   
     v prípade, že niektorý záznam alebo elektronický alebo fyzický nosič informácií obsahujúci osobné údaje je potrebný pre riadnu spoluprácu v súlade s touto Zmluvou, je príslušná zmluvná strana povinná vrátiť takýto záznam alebo nosič bezodkladne po ukončení prác v rámci plnenia tejto Zmluvy.
  5. Predávajúci sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto Zmluvy; povinnosť mlčanlivosti trvá aj po skončení trvania tejto Zmluvy. Predávajúci sa zaväzuje, že vykonajú opatrenia na to, aby fyzické osoby, ktoré konajú na základe jeho pokynov (napr. jeho zamestnanci) dodržiavali povinnosť mlčanlivosti   
     v rovnakom rozsahu. Na požiadanie Kupujúceho je Predávajúci povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je Predávajúci povinný postupovať výlučne v súlade s týmito platnými právnymi predpismi pri zachovaní zásady minimalizácie spracúvania osobných údajov.
  6. Predávajúci je povinný nahradiť akúkoľvek škodu, ktorú utrpí dotknutá osoba alebo Kupujúci   
     v dôsledku spracúvania osobných údajov v rozpore s GDPR a/alebo zákonom o ochrane osobných údajov, alebo ak predávajúci konal nad rámec alebo v rozpore s touto Zmluvou.

**Článok XIII.**

**Záverečné ustanovenia**

* 1. Zmluvu možno dopĺňať alebo meniť iba formou písomných dodatkov k Zmluve v súlade   
     s ustanovením § 18 zákona o verejnom obstarávaní, ktoré budú tvoriť neoddeliteľnú súčasť tejto Zmluvy.
  2. Zmluvné strany sa dohodli, že Zmluva a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým Obchodným zákonníkom. Vyslovene je stanovené, že ustanovenia Dohovoru OSN o zmluvách o medzinárodnej kúpe tovaru sa nepoužijú bez ohľadu na štátnu príslušnosť alebo sídlo zmluvných strán mimo Slovenskej republiky.
  3. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku.
  4. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy. V prípade, ak bude všeobecne záväzný právny predpis citovaný v tejto Zmluve zrušený a nahradený iným všeobecne záväzným právnym predpisom, odkazy tejto Zmluvy naň sa budú považovať za odkazy na právny predpis, ktorý   
     ho nahradil.
  5. Všetky spory vzniknuté medzi zmluvnými stranami v súvislosti s právami a povinnosťami zmluvných strán zo Zmluvy alebo v súvislosti so Zmluvou, vrátane sporov o ich plnenie,   
     či neplnenie, o platnosť, neplatnosť, účinnosť, neúčinnosť, výklad a určenie práv a povinností zmluvných strán vyplývajúcich zo Zmluvy, bude príslušný rozhodovať vecne príslušný všeobecný súd v mieste sídla Kupujúceho.
  6. Žiadna zo zmluvných strán nie je oprávnená bez predchádzajúceho písomného súhlasu druhej zmluvnej strany postúpiť akékoľvek svoje práva alebo povinnosti vyplývajúce zo Zmluvy   
     na tretiu stranu.
  7. Zmluva je vyhotovená v štyroch vyhotoveniach s platnosťou originálu. Každá zo zmluvných strán obdrží dve vyhotovenia tejto Zmluvy.
  8. Táto Zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám   
     a o zmene a doplnení niektorých zákonov v znení neskorších predpisov.
  9. Zmluvné strany prehlasujú, že ich zmluvná voľnosť nebola žiadnym spôsobom obmedzená,   
     že táto Zmluva nebola uzatvorená v tiesni, za nápadne nevýhodných podmienok a ani v omyle. Zmluvné strany prehlasujú, že sú plne spôsobilé na právne úkony, že text tejto Zmluvy je určitým a zrozumiteľným vyjadrením ich vážnej a slobodnej vôle, a že si Zmluvu pred jej podpísaním prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

**Prílohy k Zmluve:**

Príloha č. 1: Technická špecifikácia predmetu zmluvy

Príloha č. 2: Návrh na plnenie kritérií (z ponuky Predávajúceho vo verejnom obstarávaní)

Príloha č. 3: Zoznam subdodávateľov

v Bratislave, dňa v  , dňa

za Kupujúceho: za Predávajúceho:

…………………………….. ……………………………..

…………………………….. ……………………………..

**Príloha č. 1: Technická špecifikácia predmetu zmluvy**

Predmetom Zmluvy je nákup dvoch kusov bezpečnostných sieťových zariadení – firewallov a dvoch kusov bezdrôtových prístupových bodov s príslušenstvom.

**Požiadavky na bezpečnostné sieťové zariadenia sú uvedené v nasledujúcej tabuľke:**

|  |  |
| --- | --- |
| **Parameter** | **Požadovaná funkcionalita/vlastnosť** |
| **Rozhrania** | Min. 10x 1Gb RJ-45 fixed |
| Min. 2x 1Gb SFP fixed |
| 1x USB 3.0 a 1x USB 2.0 |
| 1x RJ-45 konzolový sériový port |
| 1x Micro USB konzolový sériový port |
|  | Integrácia s MS Active Directory, RADIUS, LDAP a TACACS+ pre zabezpečenie autentifikácie, single sign-on minimálne prostredníctvom Active Directory |
| **Požadované vlastnosti (zalicencované)** | IPSec VPN (Remote Access aj Site-to-Site), pre Site-to-Site VPN podpora route-based a policy-based VPN |
| SSL VPN (VPN klient), riešenie musí poskytovať užívateľský portál pre stiahnutie VPN klienta a konfigurácie |
| IDS, IPS, ATP, URL filtering a Antimalware funkcionalita |
| L7 aplikačná inšpekcia |
| Sú požadované dve identické zariadenia pre zabezpečenie HA (klaster) funkcionality – podpora Active/Active a Active/Passive módu, súčasťou dodávky musí byť licencia minimálne na Active/Passive mód |
| LACP agregácia fyzických portov |
| Spájanie fyzických portov do bridge |
| Rozpoznávanie útokov od sieťovej až po aplikačnú vrstvu referenčného modelu OSI pre IPv4 aj IPv6 |
| Podpora signatúr písaných pre Snort |
| Mapovanie signatúr na CVE (Common Vulnerabilities and Exposures) |
| IPS musí chrániť prostredie od známych aj tzv. "day-zero" útokov (IPS musí analyzovať správanie sa dátových tokov, aby bolo možné detegovať aj útoky, ktoré sa bežnými mechanizmami nedetegujú) |
| SD-WAN orchestrácia |
| Emulácia neznámych hrozieb v cloude výrobcu – SANDBOX a zároveň blokácia súborov do doby finálneho výsledku emulácie |
| Centrálny manažment zariadení s uchovaním reportovaných údajov po dobu minimálne 30 dní |
| **Požadované L2 funkcionality** | IEEE 802.1q, 802.3ad |
| Podpora pre min. 100 VLAN |
| Podpora transparentného režimu |
| **Požadované L3 funkcionality** | OSPFv2, OSPFv3, BGP |
| PIM-SM |
| IGMPv2 alebo IGMPv3 |
| **L7 funkcionality** | Podpora Web application firewall (reverse proxy) - URL hardening, form hardening, cookie signing, path-based routing, reverse authentication. Ochrana pred SQL injection a cross-site scripting. Integrovaný load balancer. Podpora pre Outlook Anywhere protokol. |
| Podpora pre SMTP proxy s Antivirus, Antispam a Malware ochranou. Ochrana SMTP, IMAP a POP3 protokolu. Ochrana na základe reputácie zdrojovej IP adresy, podpora SPF, DKIM, graylisting, recipient verification, detekcia phishing URLs v emailoch. Užívateľský portál s možnosťou definovať zoznam allow/block odosielateľov a prehľadom mailov zadržaných v karanténe s možnosťou ich uvoľnenia. Automatické notifikácie užívateľom ohľadne mailov zadržaných v karanténe. |
| **Požiadavky na bezpečnosť (zalicencované)** | Podpora IKEv1 aj IKEv2 |
| Podpora SHA-2 (256, 384 aj 512 bitový hash) a TLS 1.3 |
| Podpora dvojfaktorovej autentifikácie, správa tokenov musí byť priamo na zariadení. Možnosť integrácie cez RADIUS. |
| Podpora IPv6 a filtrovanie IPv6 prevádzky |
| Natívna podpora IPv6 pre IPSec a SSL VPN |
| Podpora NAT44, NAT46, NAT64, NAT66 |
| Podpora inšpekcie min. týchto protokolov – RPC, DNS, FTP, HTTP, ICMP, LDAP, SMTP/ESMTP |
| Ochrana proti IP Spoofing |
| Podpora „identity-based“ firewall spolu s Windows AD alebo LDAP |
| Filtrovanie na základe geolokácie, objektov |
| Podpora aplikačnej inšpekcie a rozpoznávania aplikácií. Definície nových aplikácií sú dostupné bezplatne počas trvania Kúpnej zmluvy. |
| **Požiadavky na riadenie kvality služieb QoS** | Podpora min. týchto QoS funkcií – policing, priority queueing |
| **Wireless funkcionalita**  **(zalicencované)** | Podpora pre integrovaný manažment bezdrôtových prístupových bodov (wireless controller), podpora pre viaceré SSID, možnosť definovania hotspots a guest sietí. |
| **Manažment zariadení** | On box manažment pre základnú konfiguráciu pri single box nasadení, možnosť zaradiť pod centrálny manažment. |
| **Výkon** | Firewall priepustnosť pri L7 aplikačnej inšpekcii minimálne 2 500 Mbps |
| Počet súčasných spojení minimálne 5 000 000 |
| Počet nových spojení za sekundu minimálne 69 900 |
| IPSEC VPN priepustnosť minimálne 4 100 Mbps |
| Počet súčasných SSL VPN pripojení minimálne 1 500 |
| IPS priepustnosť minimálne 2 600 Mbps |
| Threat protection priepustnosť minimálne 900 Mbps |
| Interný SSD disk pre ukladanie logov |
| **Napájanie** | Vyžaduje sa redundantné napájanie |
| **Fyzické vlastnosti** | Montovateľný do 19 palcového stojanu, súčasťou dodávky musí byť príslušenstvo pre montáž |
| **Servisné služby** | Prístup na servisné stránky výrobcu s možnosťou bezplatnej aktualizácie OS, firmware, minoritných a hlavných softvérových updatov, ako aj telefonická a e-mailová podpora priamo u výrobcu na obdobie min. 36 mesiacov. Všetky softvérové licencie zabezpečujúce požadovanú funkcionalitu musia byť platné po dobu min. 36 mesiacov. |
|  | Dodávateľ vykoná aj implementáciu celého predmetu zákazky. |

Požiadavky na bezdrôtové prístupové body sú uvedené v nasledujúcej tabuľke:

|  |  |
| --- | --- |
| **Parameter** | **Požadovaná funkcionalita/vlastnosť** |
| **Prevedenie** | Pre vnútorné použitie, montovateľné na stenu alebo strop |
| **Manažment** | Podpora pre manažment pomocou cloudovej služby alebo on-site kontrolérom |
| **WLAN štandard** | 802.11 a/b/g/n/ac Wave 2 |
| **Rádio** | Min. 1x 2.4 GHz single band a 1x 5 GHz single band |
| **Anténa** | Min. 2x interná |
| **Výkon** | 2x2:2 MU-MIMO |
| **Rozhrania** | 1x DC-in pre možnosť napájania externým zdrojom  Min. 1x RJ45 10/100/1000 Ethernet s PoE |
| **Kompatibilita** | Prístupové body musia byť plne kompatibilné a manažovateľné s dodávaným bezpečnostným sieťovým zariadením |
| **Príslušenstvo** | Je požadovaná dodávka kompatibilných PoE injectorov |

Predávajúci dodá predmet kúpy, ktorý je certifikovaný a schválený na dovoz a predaj v Slovenskej republike, resp. v rámci EÚ, vyhovuje platným medzinárodným normám, STN a všeobecne záväzným právnym predpisom, pochádza z oficiálnej distribúcie pre Slovenskú republiku. Predávajúci je povinný na požiadanie doložiť Kupujúcemu pôvod tovaru.

Tovar, predmet kúpy, musí byť dodaný v originálnom obale, nový, nepoškodený, vrátane obalu, nepoužívaný, so servisnou dokumentáciou, so záručnými listami vrátane návodu na obsluhu v slovenskom alebo českom jazyku.

Predávajúci je povinný byť oficiálnym schváleným partnerom výrobcu a na požiadanie preukázať Kupujúcemu svoj partnerský status partnerským certifikátom výrobcu dodávaného zariadenia alebo potvrdením partnerstva od výrobcu zariadenia.

Predávajúci je povinný na požiadanie preukázať Kupujúcemu potvrdenie od výrobcu zariadenia, že je oprávnený poskytovať support k dodávaným zariadeniam a otvárať tickety na portáli výrobcu.

Kupujúci požaduje záruku na dodaný predmet kúpy (hardvérové aj softvérové súčasti) na dobu 12 mesiacov od dátumu dodania.

**Príloha č. 2: Návrh na plnenie kritérií**

(doplní sa podľa ponuky Predávajúceho predloženej vo verejnom obstarávaní)

**Príloha č. 3: Zoznam subdodávateľov**

Na predmete Kúpnej zmluvy:

sa nebudú podieľať subdodávatelia a celý predmet zákazky Predávajúci uskutoční vlastnými kapacitami

sa budú podieľať nasledovní subdodávatelia:

**Subdodávateľ č. 1**

|  |  |
| --- | --- |
| **Obchodné meno/názov:** |  |
| **Sídlo/miesto podnikania:** |  |
| **IČO:** |  |
| **Predmet subdodávok:** |  |
| **Podiel subdodávok v percentách\*:** |  |
| **Meno a priezvisko osoby oprávnenej konať za subdodávateľa:** |  |
| **Adresa trvalého pobytu:** |  |
| **Dátum narodenia:** |  |

V ...................................., dňa ..................

....................................................................

Predávajúci

Pozn.: V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

\*Percentuálny podiel plnenia subdodávateľom vyjadrený v pomere k celkovej kúpnej cene v eurách s DPH.